

Dom za odgoj djece i mladeži Osijek Razina: 11

Vinkovačka 61 Razdjel: 086

 Šifra općine: 312

IBAN: HR4423900011100025154

Matični broj: 03014428

OIB: 61997429886

Šifra djelatnosti: 8790

Broj RKP-a: 07278

Klasa: 400-05/22-01/1

Ur.br.: 2158-103-02/01-22-1

Osijek, 31.01.2022.

**BILJEŠKE UZ FINANCIJSKO IZVJEŠĆE**

**za razdoblje od 01.01.2021. – 31.12.2021.g.**

Dom za odgoj djece i mladeži Osijek je ustanova čija je osnovna djelatnost resocijalizacija djece s poremećajem u ponašanju. Cilj boravka u našoj ustanovi je da dijete u sigurnom okruženju zajedno s odgajateljima pronađe pravi put za sebe.

U skladu sa čl. 25. Statuta Doma oformljeni su sljedeći odjeli koji se obavljaju pod neposrednim rukovođenjem ravnatelja:

1. Odjel smještaja, timske procjene, prihvata i tretmana
2. Odjel boravka, savjetovanja i organiziranog savjetovanja
3. Financijsko-računovodstveni i pomoćni tehnički poslovi

Odjel smještaja, timske procjene, prihvata i tretmana sastoji se od 6 odjela:

* Odjel smještaja, timske procjene, prihvata i tretmana - formirane su 3 odgojne skupine, od kojih je jedna za provođenje sudske odgojne mjere upućivanja u odgojnu ustanovu, a dvije za maloljetnike (od 14. do 21.g.) smještene po Obiteljskom zakonu ili Zakonu o socijalnoj skrbi. Optimalni smještajni kapacitet iznosi 6-8 korisnika po skupini
* Dijagnostika - odjel na kojem se provodi dijagnostički postupak utvrđivanja etiologije, fenomenologije, intenziteta, ekstenziteta i vrste problema u ponašanju i poremećaja osobnosti, predlaže se odgovarajući oblik tretmana, zaštite, odgojne mjere i savjetovališni rad s djetetom i njegovom obitelji. Optimalno je 6 korisnika po dijagnostičkoj skupini
* Mala skupina - osigurava stalni smještaj muškoj djeci, starosti od 7 do 14 godina, koja su sklona čestim bjegovima, nepohađanju nastave, činjenju kaznenih i prekršajnih djela, a isti još nisu kazneno odgovorni te iziskuju individualizirani i intenzivniji rad na svim područjima. Optimalni smještajni kapacitet ove skupine je 5 korisnika
* Prihvatna stanica osigurava privremeni, kratkotrajni smještaj te hitnu socijalno-pedagošku pomoć djeci i mladeži koja se zateknu u skitnji ili u drugim, za djecu i mladež neprihvatljivim i neprimjerenim situacijama. Smještaj u Prihvatnoj stanici može trajati do 72 sata. Optimalni kapacitet takvog smještaja je 3 korisnika. U prihvatnu stanicu se primaju i djeca bez pratnje –migranti, bez ograničenja, te od posljednjeg bliskoistočnog izbjegličkog vala veći broj korisnika Prihvatne stanice čine upravo migranti s tog područja (Egipat, Sirija, Afganistan, Iran). Optimalan broj djece migranata je 10.
* Disciplinski centar osigurava provođenje odgojne mjere upućivanja u disciplinski centar. Tijekom provođenja mjere nastoji se korigirati postojeći i izgrađivati društveno prihvatljivi sustav vrijednosti, stavova i navika u kratkom vremenskom razdoblju, intenzivnim radom i strogo individualiziranim pristupom. Optimalni smještajni kapacitet ovog oblika tretmana je 3 korisnika
* Odjel za djevojke osigurava smještaj djevojkama, starosti od 14 do 21 godina, smještenima temeljem Zakona o socijalnoj skrbi, Obiteljskog zakona te Zakona o sudovima za mladež. Optimalni smještajni kapacitet je 8 korisnica.

Odjel boravka, savjetovanja i organiziranog stanovanja sastoji se od 2 dijela:

* Produženi stručni postupak - produženi stručni postupak pri osnovnoj školi odvija se u dvije odgojne skupine u O.Š. Tin Ujević u Osijeku, uz moguće otvaranje još jednog tretmana na području preporučenom od strane CZSS Osijek. Optimalni kapacitet ovog oblika tretmana je 24 korisnika, u dvije odgojne skupine
* Poludnevni boravak – cilj je pružiti pomoći korisniku u prevladavanju odgojno-obrazovnih poteškoća, odnosno poteškoća socijalne integracije u mikro i makro sredinu, dok izdvajanje iz obitelji još uvijek nije nužno. Optimalan broj korisnika ovog oblika tretmana je 12.

U Domu na dan 31.12.2021.g. imamo 58 zaposlenika.

Dom vodi poslovne knjige i sastavlja financijske izvještaje prema Pravilniku o proračunskom računovodstvu i računskom planu. Financijski izvještaj sastavljen je sukladno odredbama Pravilnika o financijskom izvještavanju u proračunskom računovodstvu i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna, te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01.siječnja do 31. prosinca 2021. godine, KLASA: 400-02/21-01/25, URBROJ:513-05-03-21-5.

**OBRAZAC PR-RAS**

Osim proračunskih prihoda za osnovnu djelatnost i prihoda od ESF projekta „Prevencijom za bolje sutra“, manji dio prihoda su prihodi od uplaćenih participacija i prihodi od donacija što ukupno čini iznos od 11.636.227,00 kn prikazan na AOP – u 001.

**Prihodi**

Na **AOP-u 045** Pomoći iz inozemstva i od subjekata unutar općeg proračuna je iznos od 974.769,00 kn, a odnosi se na prihod od ESF projekta „Prevencijom za bolje sutra“ i kapitalnog prijenosa između proračunskih korisnika istog proračuna. U 2021.g. je smanjen udio od projektnih sredstava jer nismo imali nikakvih većih nabava, nego samo tekuće troškove. Dok smo u 2021.g. imali veći udio kapitalnih sredstava za popravke zgrade Doma i nabavke osnovnih sredstava.

**AOP 112** Ostali nespomenuti prihodi su veći za 518,9% u ovoj godini u odnosu na 2021.g. iz razloga što su povećane uplate za participaciju smještaja korisnika koju plaćaju roditelji ili skrbnici (većinu troškova smještaja snosi resorno Ministarstvo).

Na **AOP-u 119** Prihod od prodaje proizvoda i robe te pruženih usluga i prihoda od donacija te povrati po protestnim jamstvima iznosi 458,7% više nego prethodne godine iz razloga što smo u 2021. godini dobili više donacijskih sredstava u odnosu na isto razdoblje 2020. godine. Donaciju od PBZ-a smo utrošili na obnovu dvorane Doma.

**Rashodi**

Na poziciji **AOP 146** su ukupni rashodi poslovanja na dan 31.12.2021.g. u iznosu od 10.793.280,00 kn.

**AOP 159** Naknade troškova zaposlenima je veći za 24,5% u odnosu na prošlu godinu iz razloga što smo utrošili više na službena putovanja, na stručna usavršavanja zaposlenika te na naknade za prijevoz zaposlenika. 2020.g. zbog epidemiološke situacije nije bio održan veliki broj edukacija, pa je i trošak u toj godini manji nego u 2021.g.

**AOP 165** manji je za 28,4% jer smo imali manje sredstava za kupnju uredskog materijala i ostalih materijalnih rashoda.

Na **AOP-u 167** Energija imamo povećanje troškova za 22,5% jer su cijene u 2021.g. povećane u odnosu na 2020.g.

**AOP 168** Materijal i dijelovi za tekuće i investicijsko održavanje je za 22% manji nego u istom razdoblju 2020.g. iz razloga što smo imali smanjene potrebe za tekućim održavanjem.

Na **AOP-u 169** Sitan inventar i auto gume imamo smanjenje od 73,7% u odnosu na prošlu godinu jer se 2020.g. nabavilo više sitnog inventara iz ESF projekta „Prevencijom za bolje sutra“.

Na **AOP-u 171** Službena radna i zaštitna odjeća je veći za 5594,1% jer smo ove godine imali više izdataka za službenu odjeću i obuću za zaposlenike.

**AOP 177** Usluge telefona, pošte i prijevoza došlo je do povećanja od 13,6% u odnosu na prošlu godinu zbog povećanih izdataka i cijena telefona i interneta.

**AOP 174** Usluge tekućeg investicijskog održavanje je 151,7% veći u odnosu na prošlu godinu iz razloga što je bilo više tekućeg i investicijskog održavanja zgrade Doma zbog donacije PBZ banke i hitne intervencije Ministarstva.

**AOP 175** Usluge promidžbe i informiranja je smanjena za 57,9% u odnosu na 2020.g. jer smo u 2020.g. zbog ESF projekta „Prevencijom za bolje sutra“ imali izdataka za promocijske aktivnosti projekta.

**AOP 178** Zdravstvene i veterinarske usluge u ovoj godini iznose 28.745,00 kn što se odnosi na sistematski pregled radnika dok u 2020.g. nismo imali sistematskog pregleda za radnike.

Na **AOP-u 180** Računalne usluge imamo povećanje od 73,1% iz razloga što je ove godine bilo više računa za usluge FINI-nog servisa.

**AOP 181** Ostale usluge je manji za 25,4% iz razloga što smo imali smanjene potrebe za grafičkim i tiskarskim uslugama, te smo manje potrošili na uređenje prostorija Doma.

Na **AOP-u 184** Naknade za rad predstavničkih i izvršnih tijela, povjerenstava i sl. je povećan za 111,0% iz razloga što smo upravnom vijeću platili 4 obvezne sjednice, za razliku od prošle godine gdje su im bile plaćene samo 2 zbog nedostatka sredstava.

Na **AOP-u 185** Premija osiguranja se smanjio za 55,8% u odnosu na prethodnu godinu zato što smo imali manje troškove oko osiguranja službenih vozila.

Na **AOP-u 206** Bankarske usluge i usluge platnog prometa je smanjen za 29,4% u odnosu na prethodnu godinu jer smo ove godine prešli na Internet bankarstvo i ukinuli nepotrebne usluge banaka, pa su nam se time troškovi smanjili.

Na **AOP-u 243** Tekući prijenosi između proračunskog korisnika istog proračuna je iznos od 9.800,00 kn koje smo dobili od participacija, a koje su 2021.g. vraćene u Državni proračun.

Na **AOP-u 254** Ostale naknade građanima i kućanstvima iz proračuna je veći za 28,7% u odnosu na prošlu godinu iz razloga što je u 2020.g. bilo manje putovanja i izleta korisnika i kulturnih potreba Doma zbog pandemije Covida-19 i epidemioloških mjera, a u ovoj godini su korisnici išli i na more i u Orahovicu u sklopu škole u prirodi.

**AOP 287** Višak prihoda poslovanja – preneseni je veći za 437,4% jer smo u 2021.g. prenijeli više sredstava od donacije koju smo dobili krajem godine, a nismo je stigli utrošiti u 2020.g. nego smo je utrošili u 2021.g.

**AOP 369** Sportska i glazbena oprema iznosi 21.958,00kn jer smo od donacijski sredstava nabavili stolni biljar i stolni nogomet za rekreacijske aktivnosti korisnika.

**AOP 370** Uređaji, strojevi i oprema za ostale namjene iznosi 26.952,00 kn jer smo morali zamijeniti 2 kontejnera za smeće, jer su stari bili dotrajali.

**AOP 397** Dodatna ulaganja na građevinskim objektima je veći za 250% u odnosu na isto razdoblje 2020.g. iz razloga što smo u 2021.g. dobili donaciju od PBZ banke u iznosu od 277.303,00 kn kojom smo obnovili dvoranu Doma, te smo dobili od Ministarstva hitnu intervenciju kojom smo sanirali sanitarne čvorove na jednom dijelu zgrade.

Na poziciji **AOP 640** iskazani su rashodi budućih razdoblja i nedospjela naplata prihoda – obveze za plaću za prosinac 2020.g. i materijalne troškove iznosi 956.555,00 kn.

**AOP 641** Stanje novčanih sredstava na početku izvještajnog razdoblja iznosi 380,7% više nego na početku izvještajnog razdoblja prošle godine jer smo na računu imali donacijskih sredstava koje nismo stigli utrošiti, pa smo ih prenijeli u 2021.g.

**AOP 686** Tekuće pomoći iz državnog proračuna temeljem prijenosa EU sredstava je manji za 54,8% u odnosu na isto razdoblje 2020.g. iz razloga što smo prošle godine imali prihod za nabavku 2 službena vozila koja su potrebna za provedbu ESF projekta „Prevencijom za bolje sutra„ te ostale opreme koja je bila potrebna kroz taj projekt.

**AOP 702** Sufinanciranje cijene usluge, participacije i slično je povećan za 350,7% u odnosu na prošlu godinu jer je bilo više uplata od participacija korisnika.

**AOP 704** Prihodi s naslova osiguranja, refundacije štete i totalne štete iznosi 5.269,00 kn jer smo imali štetu na vozilu koju je osiguravajuća kuća pokrila.

**AOP 708** Otpremnine je manji za 43,6% u 2021.g. jer smo imali manje djelatnika koji su išli u mirovinu u odnosu na isto razdoblje 2020.g.

Na **AOP-u 710** Naknade za prijevoz na posao i s posla imamo povećanje od 19,3% za navedene troškove jer imamo više djelatnika koji putuju iz udaljenijih mjesta na posao.

Većih odstupanja u odnosu na ostvareno u izvještajnom razdoblju prethodne godine nema, osim na navedenim stavkama što smo i obrazložili, te su rashodi poslovanja Doma u skladu sa Financijskim planom Doma. Sva sredstva se troše po potrebi korisnika Doma i prati se mjesečna dinamika potrošnje za sve materijalne troškove.

Plaće se isplaćuju u skladu sa odredbama Vlade RH.

**OBRAZAC BIL**

**AOP 001 i 169** je veći za 4,8% u odnosu na prošlu godinu, tj. nije bilo većih odstupanja u odnosu na imovinu i obveze.

**AOP 017** Oprema za održavanje i zaštitu je veći za 11,2% jer smo u 2021.g. zamijenili 2 dotrajala kontejnera za smeće.

**AOP 020** Sportska i glazbena oprema je povećan za 217,4% jer smo u 2021.g. od donacijskih sredstava kupili stolni biljar i stolni nogomet za rekreacijske aktivnosti korisnika.

**AOP 067** Novac na računu kod tuzemnih poslovnih banaka je manji za 39,4% u odnosu na isto razdoblje 2020.g.

**Na AOP-u** 173 Obveze za materijalne rashode imamo povećanje od 44,7% u odnosu na prošlu godinu jer imamo više obveza koji nisu plaćeni u 2020.g., nego su preneseni u 2021.g.

**AOP 180** Obveze za naknade građanima i kućanstvima je manji za 16,7% u odnosu na prošlu godinu jer imamo manji iznos računa za pomoć za prijevoz korisnika u odnosu na isto razdoblje 2020.g.

Na **AOP-u 182** Ostale tekuće obveze nalaze se obveze koje moramo vratiti u Državni proračun i one su manje za 17,6% u odnosu na isto razdoblje 2020.g.

**AOP 235** Ostali izvori financiranja je za 213,5% veći u 2021.g. nego u istom razdoblju 2020.g. i iznosi 1.104.013,00 kn.

Na **AOP-u 241** Višak prihoda poslovanja imamo smanjenje od 36,1% nego u istom razdoblju 2020.g.

**AOP 281** Obveze za rashode poslovanja – nedospjele su veće za 114,7% nego u istom razdoblju u 2020.g. kada smo imali nedospjele obveze u iznosu od 889.025,00 kn, a ova godine imamo u iznosu od 1.019.373,00 kn.

**OBRAZAC OBVEZE**

**AOP 036** Obveze na kraju izvještajnog razdoblja odnose se na obveze prema dobavljačima i obveze prema zaposlenima i iznose 1.019.373,00 kn.

*Voditelj računovodstva: Ravnatelj:*

Adela Jurić, mag.oec. Goran Tubić, mag.hist.paed.